खाना दिखा कर गिलहरी को ललचाएं गिलहरी के पास जाएं
अगर आपके यहाँ गिलहरियाँ नहीं आती हैं, तो आप इनको खाने के ज़रिए ललचा कर घर के अहाते में बुला सकते हैं। फीडर (Feeder) को किसी पेड़ के पास रख दिया जाए या गार्डन में कहीं टांग दिया जाए। इस बात का ध्यान रखें कि फीडर ऐसी जगह पर हो, जहां आप और जानवर भी आसानी से पहुंच सकें। गिलहरी का खास फीडर या फिर साधा सा जाली वाला फीडर रखें तो अच्छा रहेगा, ताकि गिलहरी आसानी से खाना देख सके और फीडर से खाना निकाल सके।  लेकिन इस बात का भी ध्यान रखें कि गिलहरी के खाने को देख कर बड़े पक्षी और दूसरे जानवर भी वहाँ आ सकते हैं। इसलिए कोशिश करें कि जितना हो सके इनको वहाँ से दूर ही रखा जाए, ताकि गिलहरियाँ वहां रुक सकें! आप घर के अहाते में ही गिलहरियों को हाथों से खिलाने की कोशिश करें तो बहुत अच्छा रहेगा, लेकिन यहाँ गिलहरियों को आप पर भरोसा करने में वक़्त लगेगा। इसलिए आप स्थानिय पार्क में, या जहां गिलहरियाँ अक्सर नज़र आती हों, वहां जाकर इन्हें हाथ से खिला सकते हैं। मेवों को उसके खोल के साथ मिलाकर ही मिक्सचर बनाएं, जैसे अख़रोट (walnut), पहाड़ी बादाम (hazelnut), और बलूत (acorn) का मिक्सचर, ताकि वहाँ गिलहरियाँ इसके लालच में आना शुरू कर दें। इसको और पोषक बनाने के लिए, आप इसमें चिड़ियों का दाना भी मिला सकते हैं और फिर इस मिक्सचर को फीडर में भर कर बाहर रख दें। इस फीडर को दूसरे फीडर्स (Feeders) से दूर रखा जाए, ताकि गिलहरियाँ पेड़ों पर से इस तक आसानी से पहुंच सकें। अगर आप इस बात से फिक्रमंद हैं कि कहीं गिलहरियाँ दूसरे फीडर्स (Feeders) की तरफ ना जाएं, तो आप इनको रोकने के लिए विंड चाइम्स (wind chimes) या कोई चमकीली चीज़ लगा सकते हैं। आप गिलहरियों के खाने के लिए बाहर अंगूर, सेब, ब्रोकली (Broccoli) और तुरई रख सकते हैं। इन खानों से गिलहरी को ज़रूरी पोषण भी मिल जाएगा और वह ऐसे खाने के लालच में ज़रूर लौटकर आएंगी, जो इन्हें कहीं और नहीं मिल सकता! इस बात पर भी नज़र रखें कि ज़्यादातर गिलहरियाँ क्या खाना पसंद करती हैं। अगर आप देखें कि वह सेब के मुक़ाबले अंगूर खाना ज़्यादा पसंद करती हैं, तो आप इनके खाने में अंगूर की मात्रा बढ़ा दें। गिलहरियाँ आप पर भरोसा करना शुरू कर देंगी, क्योंकि उनकी नज़र में आप एक भरोसेमंद खाने का स्रोत हैं। गिलहरियों के लिए घर के अहाते या गार्डन के किसी कोने पर एक सुरक्षित स्थान बनाया जाए। वहां हर रोज़ एक ही समय पर खाने को दिया जाए, ताकि गिलहरियाँ खाने की तलाश में इधर-उधर ना भटकें। फीडर में खाना ना होने की सूरत में गिलहरियाँ आपकी खिड़की से अंदर झांकती हुई भी नज़र आ सकती हैं! जब गिलहरियाँ बाहर हों, तो बाहर जाकर गिलहरियों को बिना डराए, जितना क़रीब हो सके खड़े हो जाएं। पहली बार जाते समय जितना हो सके शांत और स्थिर बने रहें। फिर गिलहरियों के किटिर किटिर जैसी आवाज़ निकालें, जो गिलहरियाँ एक दूसरे से संपर्क बनाते वक़्त निकालती हैं। इससे उनको आपकी मौजूदगी की आदत हो जाएगी और वह आप पर भरोसा करना सीख जाएंगी।  अगर आपको अंदाज़ा नहीं है कि किस तरह की आवाज़ निकाली जाए, तो इंटरनेट पर गिलहरी की आवाज़ की वीडियो देखें। जितना हो सके उतना स्थिर रहने की कोशिश करें, ताकि गिलहरियाँ आपकी मौजूदगी से डरे नहीं। अगर आप पहली बार उनके पास जाने की कोशिश कर रहे हैं, तो कहीं क़रीब में जाकर खड़े हो जाएं या बैठ जाएं और खाते समय जितना हो सके उनको नज़रअंदाज़ करने की कोशिश करें। जब आप गिलहरियों को खिलाना शुरू करेंगे, तो आप पाएंगे कि कुछ ऐसी भी गिलहरियाँ हैं जो हर रोज़ खाना खाने आती हैं। हर रोज़ लौटकर आने वाली गिलहरी का इंतेज़ार करें और फिर उसके आने पर फीडर के नज़दीक जाएं। फिर चाहें तो उसको खिलाने की कोशिश करें। अगर गिलहरी रोज़ फीडर पर नहीं आती है, तो वह आपकी गंध की आदि नहीं हो पाएगी और इस वजह से जब आप उसके पास जाने की कोशिश करेंगे, तो वह डर कर भाग जाएगी। अगर गिलहरी ज़मीन पर है, तो जितना हो सके झुक कर उसके क़रीब जाने की कोशिश करें, लेकिन हमेशा सामने की बजाय, साइड से उसके क़रीब जाएं। बहुत धीरे-धीरे आगे बढ़े, अगर गिलहरी सारी प्रतिक्रियाएं बंद करके आपकी ओर देखने लगे, तो दोबारा प्रतिक्रिया करने तक वहीं रुके रहें। अगर गिलहरी वहां से भाग जाए, तो फीडर के पास से हट जाएं और एक दो दिन रुक कर दोबारा गिलहरी के पास जाने की कोशिश करें। जब गिलहरी आपकी ओर देखने लगे तो घुटनों के बल बैठ जाएं। अगर आप उन्हें पहले से ही कुछ ना कुछ खिला रहे हैं, तो हाथों में मेवे, बीज, फल और सब्ज़ियों का मिक्सचर लें। फिर धीरे-धीरे जितना हो सके हाथ को आगे बढ़ाएं, ताकि गिलहरी खाने को देख और सूंघ सके। इस समय तक गिलहरी पहले से ही कुछ ना कुछ खा चुकी होगी, लेकिन आपके हाथ में मौजूद लज़ीज़ फल और सब्ज़ियों को देखकर वह लालच में आ जाएगी। एक चौथाई खाना गिलहरी और आपके बीच में फेंक दिया जाए और गिलहरी का इसको आगे बढ़कर खाने का इंतज़ार किया जाए। अगर वह फिर भी आगे ना बढ़े, तो उसकी तरफ थोड़ा और खाना फेंक कर उसको लालच दिया जाए, ताकि वह समझ जाए कि आप उसको खिलाने की कोशिश कर रहे हैं।  सब्र रखें! गिलहरी को आप पर भरोसा करके, आपके क़रीब आने में कुछ समय लगेगा। खाने को गिलहरी की ओर फेंके नहीं, बल्कि बहुत आहिस्ता से गिलहरी की तरफ खाने को लुढ़का दें, ताकि गिलहरी डरे नहीं। जब गिलहरी आपके हाथ की ओर बढ़ने लगे तो थोड़ा और खाना आपके और गिलहरी के बीच में फेंक दिया जाए। जब गिलहरी हाथ की दूरी के बराबर आ जाए, तो आराम से अपना हाथ आगे बढ़ाकर गिलहरी को खाना दें। अपना हाथ सपाट रखें और गिलहरी को खाना उठाने से पहले पूरा समय लेने दें। मीठा और ख़ुशबूदार खाना जैसे अंगूर और सेब को गिलहरी के क़रीब आने तक बचा कर रखने से बहुत मदद मिलेगी। गिलहरी का पूरी तरह भरोसा जीतने में आपको कुछ हफ़्तों से लेकर महीने भी लग सकते हैं। हताश ना हों! अगर गिलहरी एक बार आपके हाथ से खाना ले लेगी, तो उसकी दोबारा आने की बहुत अच्छी संभावनाएँ हैं। उसको ललचाकर पालतू जानवर की तरह हाथ में या गोद में बिठाएं। इस बात का ध्यान रखें कि गिलहरी एक जंगली जानवर है और यह अच्छे पालतू जानवर साबित नहीं होते, लेकिन आपके घर के अहाते में मौजूद गिलहरियों से आप दोस्ती कर सकते हैं।
गिलहरी के लिए घर के अहाते में जाली वाला फीडर (Feeder) रखें: गिलहरियों को खिलाने के लिए आप इनकी क़ुदरती ख़ुराक से शुरुआत करें, जैसे मेवे, बीज और कलियाँ: गिलहरी को लज़ीज़ खानों का लालच दें, जैसे फल और सब्ज़ियाँ: हर रोज़ इनके लिए खाना रखा जाए, ताकि वह आप की गंध को खाने के समय से जोड़ सकें: गिलहरी के खाते समय फीडर के क़रीब खड़े हो जाएं और गिलहरी की तरह किटिर किटिर की आवाज़ निकालें: गिलहरी जिसे आप रोज़ खाते देखते हैं, उसके पास जाने की कोशिश करें: जब तक गिलहरी भागने की कोशिश ना करे, तब तक बैठकर जितना हो सके क़रीब जाने की कोशिश करें: अपनी टाँगों पर झुकें और मुट्ठी में गिलहरी का खाना लें: कुछ खाना गिलहरी को लुभाने के लिए, गिलहरी और आपके बीच में फेंक दें: खाने को थोड़ी-थोड़ी दूरी पर रखा जाए, ताकि गिलहरी आपके हाथ की तरफ बढ़ सके: सब्र से काम लें और गिलहरी का भरोसा जीतने के लिए नये-नये तरीक़ों का इस्तेमाल करें:
https://www.wikihow.com/Hand-Feed-a-Squirrel https://www.wikihow.com/Hand-Feed-a-Squirrel
Luring a Squirrel with Food Approaching the Squirrel